recursal/SuperWikiNEXT-32B huggingface dataset:
พระศพของสมเด็จพระสันตะปาปายอห์น ปอลที่ 2 ในหีบพระศพจากต้นสนไซเปรสอันเรียบง่ายถูกเคลื่อนออกจากมหาวิหารนักบุญเปโตรในนครรัฐวาติกัน เพื่อประกอบพิธีฝังโดยมีบรรดาผู้นำโลกและผู้นำศาสนากว่า 200 คน มาร่วมไว้อาลัย เมื่อเวลา 15.00 น. ของวันที่ 8 เมษายน พ.ศ. 2548 ขณะที่คริสต์ศาสนิกชนทั่วโลกร่วมรำลึกถึงประมุขแห่งคริสตจักรโรมันคาทอลิกเป็นครั้งสุดท้ายผ่านจอโทรทัศน์เหล่าคณะบาทหลวงแห่งวาติกันเริ่มเคลื่อนพระศพของสมเด็จพระสันตะปาปายอห์น ปอลที่ 2 ออกจากมหาวิหารบุญเปโตร เมื่อเวลา 10:00 น. ตามเวลาท้องถิ่น หรือเวลา 15:00 น. ตามเวลาประเทศไทย เพื่อประกอบพิธีทางศาสนา ท่ามกลางแขกคนสำคัญและผู้ศรัทธาจากทั่วโลกมาร่วมพิธี ณ จัตุรัสนักบุญเปโตร

เมื่อเสียงระฆังดังขึ้น หีบไม้ภายในบรรจุพระศพถูกเคลื่อนออกมาจากมหาวิหารนักบุญเปโตร โดยเจ้าหน้าที่ของวาติกัน 12 คนซึ่งได้ตั้งหีบศพลงบนพรมหน้าแท่นบูชาที่คลุมด้วยผ้าสีดำและทอง จากนั้นพระคาร์ดินัลโยเซฟ รัทซิงเงอร์ก็เริ่มทำพิธีมิสซา ขณะที่ฝูงชนเริ่มคร่ำครวญด้วยความสลด บ้างก็เริ่มการอธิษฐาน ท่ามกลางเสียงดนตรีคลอเคล้า 

บุคคลสำคัญจากทั่วโลกกว่า 200 คน ทั้งพระมหากษัตริย์ ผู้นำทางการเมืองและทางศาสนา อาทิ สมเด็จพระราชาธิบดีอัลแบร์ที่ 2 แห่งเบลเยียม และ สมเด็จพระราชินีเปาลาแห่งเบลเยียม สมเด็จพระราชินีนาถมาร์เกรเธอที่ 2 แห่งเดนมาร์ก และ เจ้าชายเฮนริกแห่งเดนมาร์ก พระราชสวามี เจ้าชายชาลส์ เจ้าชายแห่งเวลส์ สมเด็จพระราชาธิบดีควน การ์โลส และสมเด็จพระราชินีโซเฟียแห่งสเปน นายซิลวีโอ แบร์ลุสโกนี นายกรัฐมนตรีอิตาลี นายจอร์จ ดับเบิลยู บุช ประธานาธิบดีสหรัฐอเมริกา นายโทนี แบลร์ นายกรัฐมนตรีสหราชอาณาจักร นายฌัก ชีรัก ประธานาธิบดีฝรั่งเศส รวมทั้งโคฟี อันนัน เลขาธิการสหประชาชาติ และเหล่าผู้นำชาติอาหรับเดินทางมาร่วมพิธีกันอย่างคับคั่ง โดยรวมกันอยู่ในที่นั่งด้านซ้ายของปะรำพิธี ตรงข้ามกับที่นั่งของบรรดาพระคาร์ดินัลแห่งวาติกัน ขณะที่ผู้แสวงบุญคาดว่ามีนับ 2 ล้านคนเบียดเสียดกันอยู่ในลานของจัตุรัสเซนต์ปีเตอร์

ทั้งนี้ คาดว่ามีผู้ศรัทธาอีกหลายล้านในทั่วโลกกำลังเฝ้าชมพิธีดังกล่าวผ่านการถ่ายทอดสดจากจอโทรทัศน์

ตามขนบธรรมเนียมของวาติกัน ภายหลังพิธีมิสซาสิ้นสุดลง หีบพระศพของพระสันตะปาปาจะถูกนำไปใส่หีบเคลือบสังกะสี ก่อนจะบรรจุลงในหีบไม้โอ๊คและนำไปฝังลงภายใต้แท่นหินอ่อนภายในสุสานใต้ดินในมหาวิหารนักบุญเปโตร

แหล่งข้อมูลอื่น
---------------

* สำนักข่าวเอเอฟพี เก็บถาวร 2007-10-11 ที่ เวย์แบ็กแมชชีน
* สำนักข่าวรอยเตอร์
สำหรับความหมายอื่น ดูที่ ราตรีประดับดาว (แก้ความกำกวม)

ภูมิทัศน์ที่คล้ายคลึงกันในปี ค.ศ. 2008
**ราตรีประดับดาวเหนือแม่น้ำโรน** (ดัตช์: *Sterrennacht boven de Rhône*; อังกฤษ: Starry Night Over the Rhone) เป็นภาพเขียนสีน้ำมันที่เขียนโดยฟินเซนต์ ฟัน โคค จิตรกรชาวดัตช์คนสำคัญในลัทธิประทับใจยุคหลัง ปัจจุบันภาพเขียนชิ้นนี้จัดแสดงอยู่ที่พิพิธภัณฑ์ออร์แซ กรุงปารีส ประเทศฝรั่งเศส

ภาพ "ราตรีประดับดาวเหนือแม่น้ำโรน" ที่เขียนในปี ค.ศ. 1888 เป็นภาพเขียนยามกลางคืนในเมืองอาร์ล ฟัน โคคเขียนภาพนี้ตรงจุดที่ห่างเพียงไม่กี่นาทีจาก "บ้านเหลือง" ที่จัตุรัสลามาร์ตีนที่ฟัน โคคเช่าอยู่ขณะนั้น ท้องฟ้ายามค่ำและและผลของการสะท้อนของแสงเป็นหัวข้อของภาพที่มีชื่อเสียงมากกว่าภาพนี้ซึ่งได้แก่ "ลานหน้าร้านกาแฟยามค่ำ" ที่เขียนไว้เมื่อ 2-3 เดือนก่อนหน้านั้น และอีกภาพหนึ่งคือ "ราตรีประดับดาว" ที่เขียนที่เมืองแซ็ง-เรมี-เดอ-พรอว็องส์ในเวลาต่อมา

ภาพเขียนชิ้นนี้ได้รับการจัดแสดงเป็นครั้งแรกในปี ค.ศ. 1889 ในงานแสดงภาพเขียนประจำปีที่สมาคมศิลปินอิสระในกรุงปารีส พร้อมกับภาพ "ไอริส" ที่เตโอ (น้องชายของเขา) เพิ่มเข้าไปแทนภาพสวนในเมืองอาร์ลที่ฟัน โคคเสนอ

เนื้อหาของภาพ
-------------

ทิวทัศน์ของภาพนี้เขียนจากถนนเขื่อนริมฝั่งตะวันออกของแม่น้ำโรน มองตรงไปยังส่วนโค้งของแม่น้ำบนฝั่งตะวันตก (ด้านขวาของภาพ) จากทางด้านเหนือ แนวแม่น้ำโรนจะเบี่ยงไปทางขวาตรงจุดนี้และโอบล้อมบริเวณที่ตั้งเมืองอาร์ลไว้ จากหอของโบสถ์แซ็ง-ฌูว์เลียงและแซ็ง-ทรอฟีมทางซ้าย ผู้ชมทิวทัศน์มองไปตามฝั่งตะวันออก เรื่อยขึ้นไปยังสะพานเหล็กที่เชื่อมตัวเมืองอาร์ลกับชานเมืองทางฝั่งตะวันตกของแม่น้ำ สันนิษฐานกันว่าเป็นทิวทัศน์ที่มองจากจัตุรัสลามาร์ตีนไปทางทิศตะวันตกเฉียงใต้

ที่มา
-----

ฟัน โคคเขียนบรรยายการวางองค์ประกอบของภาพนี้ในจดหมายถึงเตโอว่า "[แนบมากับจดหมายฉบับนี้] เป็นภาพร่างภาพหนึ่ง พูดสั้น ๆ คือเป็นภาพท้องฟ้าที่เต็มไปด้วยดวงดาวที่เขียนยามค่ำคืน อันที่จริงเขียนใต้ไฟแก๊ส ท้องฟ้าเป็นสีน้ำทะเล (aquamarine), น้ำเป็นสีน้ำเงิน (royal blue) และพื้นออกม่วง (mauve) ตัวเมืองเป็นสีน้ำเงินและม่วง ไฟแก๊สสีเหลืองค่อย ๆ เปลี่ยนเป็นสีเขียวสัมฤทธิ์ บนผืนฟ้าที่เป็นสีน้ำทะเล กลุ่มดาวหมีใหญ่เป็นประกายสีเขียวและชมพูซีด ๆ ตัดกับสีทองจัดของไฟแก๊ส มีคู่รักคู่หนึ่งอยู่ด้านหน้าของภาพ"

สียามค่ำคืน
-----------

ฟัน โคคมีความสนใจกับความคิดของการเขียนภาพยามกลางคืน การเขียนภาพ "ดาวประดับฟ้าเหนือแม่น้ำโรน" เปิดโอกาสให้ฟัน โคคได้เขียนแสงสะท้อนจากไฟแก๊สในเมืองอาร์ลบนผิวของแม่น้ำโรน

การพยายามแสดงสีสันเป็นหัวใจของการเขียนภาพของฟัน โคค ในจดหมายที่เขาเขียนถึงน้องชาย ฟัน โคคมักจะบรรยายสิ่งที่ปรากฏในภาพที่เขียนในรูปของสี ภาพเขียนยามกลางคืนรวมทั้งภาพนี้เน้นความสำคัญของการพยายามจับสีของประกายแสงของฟ้ายามกลางคืน และแสงของไฟแก๊สซึ่งไม่ใช่แสงธรรมชาติและเพิ่งเริ่มใช้เป็นไฟถนนในสมัยนั้น

อ้างอิง
-------

1. ↑  Beaujean, Dieter. Vincent van Gogh: Life and Work. Könemann, 1999. ISBN 3-8290-2938-1.
2. ↑  Letter 543

* Boime, Albert: *Vincent van Gogh: Starry Night. A history of matter, a matter of history* (also available on CD-ROM: ISBN 3-634-23015-0 (German version))
* Dorn, Roland: *Décoration: Vincent van Gogh's Werkreihe für das Gelbe Haus in Arles*, Georg Olms Verlag, Hildesheim, Zürich & New York 1990 ISBN 3-487-09098-8 / ISSN 0175-9558

ดูเพิ่ม
-------

* ฟินเซนต์ ฟัน โคค
* ลัทธิประทับใจยุคหลัง
บัตรโดยสารของคนที่ถูกเลือกให้ผ่านมาตรการ SSSS
**การเลือกตรวจคัดกรองความปลอดภัยขั้นที่สอง** (อังกฤษ: Secondary Security Screening Selection) หรือย่อว่า **SSSS** คือมาตรการรักษาความปลอดภัยของท่าอากาศยานในสหรัฐซึ่งมีการเลือกผู้โดยสารเพื่อตรวจค้นเพิ่มเติมโดยละเอียด ผู้โดยสารกลุ่มนี้มีทั้งผู้อยู่ในบัญชีต้องสงสัยของทางการสหรัฐ หรืออาจถูกสุ่มเลือกโดยระบบโดยไม่เกี่ยงสัญชาติและชั้นโดยสาร ทั้งยังมีกฎระเบียบซึ่งกำหนดให้ผู้โดยสารซึ่งเดินทางจากบางประเทศต้องเข้ารับการตรวจค้นนี้ โดยเฉพาะผู้เดินทางเข้าสหรัฐจากบางประเทศในตะวันออกกลาง ผู้โดยสารที่ต้องเข้ารับการตรวจค้นนี้จะถูกระบุอักษร SSSS บนบัตรโดยสารอย่างชัดเจน

มาตรการนี้กำหนดขึ้นในสมัยประธานาธิบดีจอร์จ ดับเบิลยู. บุช องค์การความปลอดภัยคมนาคมของสหรัฐ (TSA) เคยระบุว่า มีผู้อยู่ในบัญชีต้องสงสัยนับหมื่นรายและทั้งหมดเป็นความลับ กลุ่มสิทธิพลเรือนเคยออกมาประท้วงว่ามาตรการดังกล่าวคุกคามสิทธิส่วนบุคคลและเป็นนโยบายแบ่งแยกทางเชื้อชาติและชาติพันธุ์

อ้างอิง
-------

1. ↑  ACLU. "Frequently Asked Questions About the No-Fly List". *aclu-wa.org*. Washington State. คลังข้อมูลเก่าเก็บจากแหล่งเดิมเมื่อ กุมภาพันธ์ 12, 2014. สืบค้นเมื่อ สิงหาคม 7, 2015.
2. ↑  "ACLU Files Lawsuit Challenging The 'No Fly List'". *avstop.com*. July 2010.
**ฟ็อลคส์ชตวร์ม** (เยอรมัน: *Volkssturm*) เป็นกองทหารอาสาสมัครชาติเยอรมันถูกจัดตั้งขึ้นในช่วงเดือนสุดท้ายของสงครามโลกครั้งที่สอง มันไม่ได้ถูกสร้างขึ้นโดยกองทัพแวรมัคท์แต่โดยพรรคนาซีตามคำสั่งของอดอล์ฟ ฮิตเลอร์และการดำรงอยู่อย่างเป็นทางการที่ไม่ได้ประกาศจนถึงวันที่ 18 ตุลาคม 1944 ฟ็อลคส์ชตวร์มได้รับการดูแลโดยเกณฑ์เพศชายอายุระหว่างเด็กอายุ 16 ปี และ ผู้ใหญ่วัย 60 ปีที่ไม่ได้เข้าประจำการในหน่วยทหารบางหน่วยเป็นส่วนหนึ่งของหน่วยพิทักษ์บ้านเกิดเยอรมัน *ฟ็อลคส์ชตวร์ม* ประกอบด้วยหนึ่งในองค์ประกอบสุดท้ายของสงครามเบ็ดเสร็จ ประกาศโดยรัฐมนตรีว่าการกระทรวงการโฆษณาชวนเชื่อ โยเซ็ฟ เกิบเบิลส์ เป็นส่วนหนึ่งของความพยายามที่จะเอาชนะกองกำลังศัตรูของนาซีของพวกเขา

อ้างอิง
-------

1. ↑  Burleigh (2001). *The Third Reich: A New History*, p. 786.
2. ↑  Kershaw (2001). *Hitler: 1936-1945, Nemesis*, pp. 713-714.

แหล่งข้อมูลอื่น
---------------


คอมมอนส์ มีภาพและสื่อเกี่ยวกับ:  
**ฟ็อลคส์ชตวร์ม**

* U.S. Wartime Intelligence Report on German Volkssturm
* Text of the Volkssturm-Act[*ลิงก์เสีย*]
* *Volkssturm* Wartime Poster "Um Freiheit Und Leben" (English: "For Freedom And Life")
ราฟาเอล เดล เรียโก
**ราฟาเอล เดล เรียโก อี นุญเญซ** (สเปน: *Rafael del Riego y Nuñez*; 9 เมษายน ค.ศ. 1784 - 7 พฤศจิกายน ค.ศ. 1823) เป็นนายพลและนักการเมืองเสรีนิยมชาวสเปน

เรียโกเกิดเมื่อวันที่ 9 เมษายน ค.ศ. 1784 (บางแหล่งระบุว่าเกิดเมื่อวันที่ 24 พฤศจิกายน ค.ศ. 1785) ที่เมืองซานตามาริอาเดตุญญัสในแคว้นอัสตูเรียส เมื่อเรียโกจบการศึกษาจากมหาวิทยาลัยโอบิเอโดใน ค.ศ. 1807 แล้ว เขาได้ย้ายไปยังมาดริดเพื่อเข้าเป็นทหารในสังกัดกองทัพบกสเปน ต่อมาใน ค.ศ. 1808 ระหว่างสงครามประกาศเอกราชสเปน เรียโกถูกทางการฝรั่งเศสจับกุมตัว และถูกนำไปขังไว้ที่เอสโกเรียล ซึ่งเขาก็สามารถหลบหนีออกจากที่นั่นได้ในเวลาต่อมา

วันที่ 10 พฤศจิกายน ค.ศ. 1808 เรียโกได้เข้าร่วมรบในยุทธการที่เอสปิโนซาเดโลสมอนเตโรส (Battle of Espinosa de los Monteros) ซึ่งเขาถูกจับเป็นเชลยอีกครั้ง ในอีกสามวันถัดจากนั้น เขาถูกส่งตัวไปยังฝรั่งเศส และได้รับการปล่อยตัวในเวลาต่อมา จากนั้นเรียโกได้เดินทางท่องเที่ยวไปยังอังกฤษและแคว้นต่าง ๆ ในดินแดนเยอรมนี แล้วจึงกลับมายังสเปนใน ค.ศ. 1814 และเข้าร่วมเป็นทหารในสังกัดกองทัพบกอีกครั้ง โดยเขาได้รับยศเป็นพันโท

ในระยะเวลาหกปีของการปกครองระบอบสมบูรณาญาสิทธิราชย์ เรียโกได้เข้าร่วมกับกลุ่มฟรีเมสันและกลุ่มเสรีนิยมเพื่อสมคบกันต่อต้านพระเจ้าเฟร์นันโดที่ 7 ในปี ค.ศ. 1819 พระเจ้าเฟร์นันโดที่ 7 ทรงแต่งทัพจำนวน 10 กองพันออกไปปราบปรามขบวนการต่อต้านในอเมริกาใต้ ซึ่งเรียโกได้รับแต่งตั้งเป็นผู้บัญชาการกองพันชาวอัสตูเรียส อย่างไรก็ตาม หลังจากที่เขาไปถึงเมืองท่ากาดิซ เมื่อวันที่ 1 มกราคม ค.ศ. 1820 เรียโกพร้อมทั้งนายทหารคนอื่น ๆ ได้กระทำการก่อกบฏขึ้นและเรียกร้องให้นำรัฐธรรมนูญฉบับ ค.ศ. 1812 กลับมาใช้อีกครั้ง ความขัดแย้งครั้งนี้ภายหลังจะเรียกกันว่าสงครามกลางเมืองสเปน ค.ศ. 1820-1823 กองทหารของเรียโกได้เคลื่อนทัพผ่านเมืองต่าง ๆ ในแคว้นอันดาลูซิอา โดยหวังที่จะปลุกเร้าให้เกิดการลุกฮือขึ้นต่อต้านกษัตริย์ แต่ไม่ประสบผลสำเร็จ อย่างไรก็ตามได้เกิดการลุกฮือขึ้นในแคว้นกาลิเซีย และแผ่ขยายไปทั่วทั้งประเทศสเปน เมื่อถึงวันที่ 7 มีนาคม ปีเดียวกัน กองทหารโดยการนำของนายพลบาเยสเตโรสได้ล้อมพระราชวังในกรุงมาดริดไว้ และในวันที่ 10 มีนาคม พระเจ้าเฟร์นันโดที่ 7 จึงทรงยินยอมให้นำรัฐธรรมนูญกลับมาบังคับใช้อีกครั้ง

รัฐบาล "หัวก้าวหน้า" ที่ตั้งขึ้นใหม่ได้แต่งตั้งให้เรียโกเป็นจอมพลและเป็นผู้ว่าการแคว้นกาลิเซีย ในวันที่ 8 มกราคม ค.ศ. 1821 เขาได้รับตำแหน่งเป็นผู้ว่าการแคว้นอารากอน และย้ายไปพำนักในนครซาราโกซา ในวันที่ 18 มิถุนายน ปีเดียวกัน เขาเข้าพิธีสมรสกับมาริอา เตเรซา เดล ริเอโก อี บุสติโยส (Maria Teresa del Riego y Bustillos) ผู้เป็นลูกพี่ลูกน้อง เมื่อถึงวันที่ 4 กันยายน ค.ศ. 1821 หลังจากที่ความพยายามในการก่อการปฏิวัติ (โดยบุคคลกลุ่มอื่น) เพื่อล้มล้างระบอบกษัตริย์ เรียโกถูกกล่าวหาว่าเป็นผู้นิยมระบอบสาธารณรัฐและถูกนำไปคุมขังไว้ อย่างไรก็ตาม ความนิยมของประชาชนในตัวเรียโกเพิ่มสูงมากขึ้น นำไปสู่การประท้วงในกรุงมาดริดเพื่อให้ปล่อยตัวเขาเป็นอิสระ จนกระทั่งเดือนมีนาคม ค.ศ. 1822 เรียโกได้รับเลือกเป็นสมาชิกสภานิติบัญญัติสเปน (*กอร์เตสเฆเนราเลส - Cortes Generales*) และได้รับการปล่อยตัวจากที่คุมขังในที่สุด
**นีโกไล คอสเตอร์-แวลเตา** (เดนมาร์ก: *Nikolaj Coster-Waldau*; เกิด 27 กรกฎาคม ค.ศ. 1970) เป็นนักแสดง ผู้อำนวยการสร้างภาพยนตร์ และนักเขียนบทชาวเดนมาร์ก สำเร็จการศึกษาจากโรงเรียนศิลปะการแสดงแห่งชาติเดนมาร์ก (Danish National School of Performing Arts) ในกรุงโคเปนเฮเกนเมื่อ ค.ศ. 1993 เขามีผลงานแจ้งเกิดจากบทบาทในภาพยนตร์เดนมาร์ก เรื่อง *Nightwatch* (1994) จากนั้นได้แสดงภาพยนตร์อีกหลายเรื่องทั้งในสแกนดิเนเวียและยุโรป เช่น *Headhunters* (2011) และ *A Thousand Times Good Night* (2013)

ในสหรัฐ คอสเตอร์-แวลเตามีผลงานแสดงเรื่องแรกในภาพยนตร์สงคราม *Black Hawk Down* (2001) โดยรับบทเป็น "แกรี กอร์ดอน" จากนั้นรับบทเป็นนักสืบชื่อ "จอห์น อัมสเตอร์ดัม" ในภาพยนตร์ชุดทางโทรทัศน์ช่องฟ็อกซ์เรื่อง *New Amsterdam* (2008) และรับบท "แฟรงก์ ไพก์" ในภาพยนตร์ชุดทางโทรทัศน์ช่องฟ็อกซ์เรื่อง *Virtuality* จนเป็นที่รู้จักอย่างกว้างขวางจากบท "เจมี แลนนิสเตอร์" ในภาพยนตร์ชุดทางโทรทัศน์ช่องเอชบีโอเรื่อง *มหาศึกชิงบัลลังก์* ซึ่งทำให้เขาได้รับการเสนอชื่อเข้าชิงรางวัลนักแสดงสมทบยอดเยี่ยมประเภทภาพยนตร์ชุดแนวชีวิตจากรางวัลไพรม์ไทม์เอมมีในปี 2018 นอกจากนี้เขายังทำหน้าที่ทูตสันถวไมตรีของโครงการพัฒนาแห่งสหประชาชาติ โดยตระหนักทางด้านความเท่าเทียมทางเพศและการเปลี่ยนแปลงสภาพภูมิอากาศ

อ้างอิง
-------

1. ↑  "New Amsterdam Cast List". *New Amsterdam : Forever*. คลังข้อมูลเก่าเก็บจากแหล่งเดิมเมื่อ 14 July 2011. สืบค้นเมื่อ 13 July 2016.
2. ↑  "Nikolaj Coster Waldau". *Den danske film database* (ภาษาเดนมาร์ก). สืบค้นเมื่อ 13 July 2016.
**นักบุญนีลส์แห่งออร์ฮูส** หรือ **นีลส์ผู้ศักดิ์สิทธิ์** (เดนมาร์ก: *Niels den Hellige*; ก่อนค.ศ. 1157 - ค.ศ. 1180) เป็นเจ้าชายเดนมาร์กที่ใช้พระชนม์ชีพในร่มเงาศาสนา และได้รับการเคารพนับถือในฐานะนักบุญประจำเมืองออร์ฮูส จนถึงศตวรรษที่ 18 แม้ว่าพระองค์จะไม่ได้รับการประกาศเป็นนักบุญอย่างเป็นทางการก็ตาม

พระประวัติ
----------

นีลส์แห่งออร์ฮูส ประสูติในพระนาม เจ้าชายนีลส์ คนุตเซนแห่งเดนมาร์ก ทรงเป็นพระโอรสนอกสมรสในพระเจ้าคนุตที่ 5 แห่งเดนมาร์ก กับสตรีไม่ปรากฏนาม พระองค์เป็นพระเชษฐาในบิชอปวัลเดมาร์แห่งชเลสวิช เจ้าชายนีลส์ได้รับการตั้งพระนามตามพระปัยกา คือ พระเจ้านีลส์แห่งเดนมาร์ก

เมื่อทรงอยู่ในวัยหนุ่ม เจ้าชายนีลส์ทรงเบื่อหน่ายพระชนม์ชีพในราชสำนักและถอนพระองค์ไปประทับยังหมู่บ้านสคิบบีใกล้เมืองออร์ฮูส พระองค์ทรงสร้างโบสถ์ที่นั้นด้วยกำลังของพระองค์เอง พระองค์ดำรงพระชนม์ดั่งนักบุญและช่วยเหลือผู้คนรอบๆ เมืองออร์ฮูส วันหนึ่งขณะที่พระองค์กับชายสองสามคนจากในเมืองทำการโค่นต้นไม้เพื่อนำมาใช้สร้างโบสถ์อีกแห่งที่วีบี ใกล้ทะเล ชายคนหนึ่งบ่นว่าเขากระหายน้ำ นักบุญนีลส์จึงทรงอธิษฐานขอน้ำ และมีน้ำพุบังเกิดขึ้นช่วยบรรเทาความกระหายของชายคนนั้น เหตุการณ์นี้ถูกเรียกว่า "ฤดูใบไม้ผลิของนักบุญนีลส์" (Hellig Niels' Kilde) ตั้งแต่นั้นมา และบริเวณนั้นกลายเป็นสถานที่แสวงบุญมานานกว่าหลายร้อยปี และมีการปรากฏว่า มีการรักษาความป่วยไข้ของผู้คนให้หายอย่างเป็นปาฏิหาริย์ ณ สถานที่แห่งนั้นซึ่งเกิดขั้นในวันกลางฤดูร้อน ในช่วงที่นักบุญนีลส์กำลังจะมรณภาพใน ค.ศ. 1180 พระองค์ขอให้ฝังร่างของพระองค์ใน "โบสถ์เล็กๆ ริมทะเล" (โบสถ์เซนต์คลีเมนต์) พระองค์ได้รับการฝังพระศพที่สุสานโบสถ์เซนต์คลีเมนต์ ต่อมามหาวิหารออร์ฮูสได้ถูกสร้างขึ้นใกล้กับบริเวณโบสถ์นั้น และกลายเป็นศูนย์รวมจิตวิญญาณของผู้คนในท้องถิ่นผู้เคารพเลื่อมใส นักบุญนีลส์แห่งออร์ฮูส (บางครั้งถูกเรียกว่า นักบุญนิโคลัส)

อ้างอิง
-------

1. ↑  "Den hellige Niels av Århus (~1150-1180)". Den katolske kirke. สืบค้นเมื่อ January 1, 2019.
2. ↑  สคิบบีตั้งอยู่ที่ทะเลสาบบราบรันด์ ทางตะวันตกของออร์ฮูส
3. ↑  "Skt. Nicolaus' kilde - Hellig Niels' kilde ved Strandvejen". Aarhuswiki. สืบค้นเมื่อ January 1, 2019.
4. ↑   Carl Frederik Bricka (1887 - 1905): Niels (*Hellig Niels*) Dansk Biografisk Leksikon (p. 202), Vol. XII (ในภาษาเดนมาร์ก)

คอมมอนส์ มีภาพและสื่อเกี่ยวกับ:  
**Holy Niels' Spring**
**ฟ้อง ไซหยก** (จีน: 方世玉; พินอิน: *Fāng Shìyù*; ยฺหวิดเพ็ง: *Fong1 Sai3-yuk6*) หรือ **ปึง ซีเง็ก** (ตามสำเนียงแต้จิ๋ว) หรือ **ฟาง ซื่อยวี่** (ตามสำเนียงจีนกลาง) เป็นวีรบุรุษมวยกังฟูอีกคนหนึ่งที่ระบือชื่อของจีน เป็นตำนานเล่าขานจวบจนปัจจุบันเช่นเดียวกับ หง ซีกวาน (洪熙官) หรือ อั้ง อีกัว และ โอว ฮู้ยเคียง ผู้เป็นศิษย์ร่วมสำนักเส้าหลิน หากแต่เรื่องราวของฟ้อง ไซหยก นั้นเชื่อว่าเป็นเพียงเรื่องแต่ง

ซึ่งทั้ง ฟ้อง ไซหยก, หง ซีกวาน และ โอว ฮุ้ยเคียง นั้น บางครั้งจะถูกเรียกว่า **3 พยัคฆ์เส้าหลิน** เช่นเดียวกับ **10 พยัคฆ์เส้าหลิน** (廣東十虎)

ซึ่งเรื่องราวทั้ง 3 คนนี้นั้นปรากฏในนิยายกำลังภายใน เรื่อง *เฉียนหลงประพาสกังหนำ* ซึ่งเป็นเรื่องราวของฮ่องเต้เฉียนหลงเมื่อครั้งประพาสภาคใต้ของจีน พร้อมกับได้กำจัดผู้ต่อต้านชาวฮั่นไปทั้งหมด ด้วยการส่งยอดฝีมือจากบู๊ตึ้งและง้อไบ๊ให้มาร่วมกำจัดศิษย์ของสำนักเส้าหลิน

ประวัติของ ฟ้อง ไซหยก ตามที่ปรากฏ เกิดที่มณฑลกวางตุ้ง เป็นบุตรชายของ ฟ้อง ตั๊ก (方德) คณบดีที่ร่ำรวย ส่วนมารดานั้นคือ เหมียว ชุ่ยฮัว เป็นบุตรสาวของจอมยุทธที่มีชื่อ ฟ้อง ไซหยกมีสายเลือดของชาวยุทธมาแต่กำเนิด และฝึกวิทยายุทธมาตั้งแต่อายุ 3 ขวบ เมื่ออายุได้ 14 ได้ประลองฝีมือเอาชนะศิษย์อันธพาลของสำนักบู๊ตึ้งได้ และสร้างวีรกรรมไว้มากมาย รวมถึงการต่อต้านราชวงศ์ชิงด้วย บางเรื่องเล่าว่า ฟ้อง ไซหยกได้เข้าร่วมกับสมาคมดอกไม้แดงด้วย จนในที่สุดทางราชสำนักชิงต้องส่งมือสังหารมาสังหาร ซึ่งกล่าวกันว่า คือ แม่ชีอู่เหมย ระหว่างเผาวัดเส้าหลิน จนถึงแก่ความตายด้วยวัยเพียง 24 ปี

เรื่องราวฟ้อง ไซหยก นั้น เชื่อกันว่าไม่มีตัวตนจริง เป็นเพียงบุคคลในอุดมคติเช่นเดียวกับ หง ซีกวาน ซึ่งเป็นตำนานร่วมกัน แต่อย่างไรก็ดี เพลงหมัดมวยในแบบของฟ้อง ไซหยก นั้น คือ มวยสกุลหง และมวยหย่งซุน ก็กลายเป็นมรดกตกทอดมายังผู้ฝึกกังฟูในยุคถัดมา เช่น หวง เฟย์หง และ หยิบ หมั่น ซึ่งเป็นบุคคลที่มีตัวตนจริง

โดยภาพยนตร์ที่เกี่ยวกับฟ้อง ไซหยก เรื่องแรกนั้น คือ *Fong Sze Yu's Battle in the Boxing Ring* ตั้งแต่ปี ค.ศ. 1928 ส่วนในยุคปัจจุบันได้แก่ *ฟงไสหยก สู้บนหัวคน* ในปี ค.ศ. 1993 นำแสดงโดย หลี่ เหลียนเจี๋ย และเจ้า เหวินจั๋ว และในแบบซีรีส์ นำแสดงโดย จาง เว่ย์เจี้ยน

ดูเพิ่ม
-------

* หง ซีกวาน

อ้างอิง
-------

* เมื่อจักรพรรดิ์เฉียนหลง เป็นตัวร้ายในละคร[*ลิงก์เสีย*]จากโอเคเนชั่น
**ฮันตูไอร์** (มลายู: *Hantu Air*), **ปัวกาไอร์** (*Puaka Air*) หรือ **มัมบังไอร์** (*Mambang Air*) เป็นคำมลายูที่ใช้เรียกผีหรือวิญญาณในน้ำ ตามความเชื่อแถบชายฝั่งทะเลของเอเชียตะวันออกเฉียงใต้ เป็นวิญญาณที่สิงสถิตอยู่ในแหล่งน้ำ เช่น แม่น้ำ ทะเล ทะเลสาบ หนองน้ำ หรือแม้แต่คูน้ำ แต่ไม่สามารถมองเห็นได้ มนุษย์สามารถสื่อสารกับฮันตูไอร์ได้ทั้งทางบวกและทางลบผ่านพิธีกรรมต่าง ๆ เช่น พิธีกรรม การสวด การใช้คาถา หรือแม้แต่การไล่ผี ฮันตูไอร์มักเกี่ยวข้องกับความฉิบหายของมนุษย์ เช่น คนสูญหาย คนจมน้ำ น้ำท่วม และเหตุการณ์เลวร้ายอื่น ๆ

ฮันตูไอร์เป็นที่มาของ *ตราพระสมุทรเทวา* อันเป็นตราสัญลักษณ์ของจังหวัดสตูล ด้วยนับถือว่าเป็นเทวดาผู้ปกป้องรักษามหาสมุทร โดยมีลักษณะเป็นรูปเทวดาประทับบนบัลลังก์หินเป็นวิมาน เบื้องหลังเป็นดวงอาทิตย์อัสดง ซึ่งสื่อถึงมหาสมุทรอินเดีย

อ้างอิง
-------

1. 1 2  *Malay Magic*. ISBN 9781451003727. สืบค้นเมื่อ 2012-06-23.
2. ↑  Osman, M. T. B (1967). "Indigenous, Hindu, And Islamic Elements In Malay Folk Beliefs". ProQuest 302268116. `{{cite journal}}`: Cite journal ต้องการ `|journal=` (help)
3. ↑  "ตราสัญลักษณ์จังหวัดสตูล". *จังหวัดสตูล*. สืบค้นเมื่อ 1 เมษายน 2565. `{{cite web}}`: ตรวจสอบค่าวันที่ใน: `|accessdate=` (help)
**วัดบางขุด** เป็นวัดราษฎร์สังกัดคณะสงฆ์มหานิกาย ตั้งอยู่ในตำบลบ้านบ่อ อำเภอเมืองสมุทรสาคร จังหวัดสมุทรสาคร มีที่ดินตั้งวัดมีเนื้อที่ 20 ไร่ มีที่ธรณีสงฆ์ จำนวน 2 แปลง เนื้อที่ 30 ไร่ 

วัดบางขุดตั้งเมื่อ พ.ศ. 2420 ชาวบ้านบริเวณนั้นทำนาเกลือ เมื่อถึงวันพระหรือเทศกาลต่าง ๆ จะไปทำบุญ วัดก็อยู่ห่างไกลมาก จึงปรึกษาและสร้างสำนักสงฆ์ขึ้นมาและให้ชื่อว่า **วัดบางคลองขุด** ต่อมาเปลี่ยนมาเป็น "วัดบางขุด" วัดได้รับพระราชทานวิสุงคามสีมา เมื่อวันที่ 27 สิงหาคม พ.ศ. 2544 เขตวิสุงคามสีมา กว้าง 25 เมตร ยาว 40 เมตร เมื่อปี พ.ศ. 2559 ได้ขุดพบพระพุทธรูป ปางมารวิชัย หน้าตักกว้าง 9 นิ้ว สูง 13 นิ้ว และพระพุทธรูปปางประทานพร ขนาดสูง 16 นิ้ว ที่บริเวณข้างโบสถ์ จำนวน 2 องค์ ปัจจุบันเก็บไว้ที่อุโบสถ

อาคารเสนาสนะที่สำคัญ ได้แก่ อุโบสถ กว้าง 25 เมตร ยาว 40 เมตร สร้างเมื่อ พ.ศ. 2536 เป็นอาคารคอนกรีตเสริมเหล็ก 3 ชั้น ศาลาการเปรียญ กว้าง 20 เมตร ยาว 40 เมตร สร้างเมื่อ พ.ศ. 2520 เป็นอาคารไม้ 2 ชั้น หอสวดมนต์ กว้าง 8 เมตร ยาว 15 เมตร สร้างเมื่อ พ.ศ. 2515 เป็นอาคารไม้ กุฏิสงฆ์ จำนวน 13 หลัง เป็นอาคารไม้ วิหาร กว้าง 8 เมตร ยาว 15 เมตร เป็นอาคารคอนกรีตเสริมเหล็ก สร้างเมื่อ พ.ศ. 2529 ศาลาอเนกประสงค์ กว้าง 15 เมตร ยาว 20 เมตร สร้างเมื่อ พ.ศ. 2511 เป็นอาคารไม้ ชั้นเดียว และศาลาบำเพ็ญกุศล จำนวน 1 หลัง สร้างด้วยไม้

รายนามเจ้าอาวาส
---------------

* พระเป๋
* พระอิน
* พระโพธิ
* พระกรุด
* พระสอน
* พระติ๋ง
* พระครูศรีสมุทรเขต
* พระครูเกษมธรรมสาคร
* พระครูชัยมงคลสาคร

อ้างอิง
-------

1. ↑  "ฮือฮา! เจ้าอาวาสวัดบางขุด นิมิตเป็นจริง ขุดพบพระพุทธรูปเก่าพันปี 2 องค์". สยามรัฐ. 25 สิงหาคม 2559. `{{cite web}}`: ตรวจสอบค่าวันที่ใน: `|date=` (help)
2. ↑  "วัดบางขุด". ศูนย์ข้อมูลกลางทางวัฒนธรรม.
**วัดบางนาใน** เป็นพระอารามหลวงชั้นตรี ชนิดสามัญ สังกัดคณะสงฆ์ฝ่ายมหานิกาย ตั้งอยู่ในแขวงบางนาใต้ เขตบางนา กรุงเทพมหานคร เดิมชื่อว่า **วัดกลางคลองบางนา** เรียกสั้น ๆ ว่า **วัดกลาง** คู่กับวัดปากคลองบางนา ซึ่งปัจจุบันคือ วัดบางนานอก วัดบางนาในสร้างเมื่อประมาณ พ.ศ. 2433 ไม่ทราบนามผู้สร้าง โดยได้รับพระราชทานวิสุงคามสีมาในปีเดียวกัน ได้รับพระราชทานเป็นพระอารามหลวงเมื่อ พ.ศ. 2539

วัดมีเนื้อที่ 8 ไร่ 40 ตารางวา มีกุฏิสงฆ์ 20 หลัง ศาลาการเปรียญ 2 หลังติดกัน อุโบสถมุงหลังคากระเบื้องดินเผา เคลือบสีแบบเกล็ดหางมน ซุ้มประตูหน้าต่างทำเป็นปูนปั้นลงรักปิดทอง มีภาพจิตรกรรมฝาผนังเล่าเรื่องทศชาติชาดกอยู่ภายใน มีพระเจดีย์เฉลิมพระเกียรติ 72 พรรษา รัชกาลที่ 9 ภายในบรรจุพระบรมสารีริกธาตุจาก 8 ประเทศ โดยจากประเทศไทย สมเด็จพระญาณสังวร สมเด็จพระสังฆราช สกลมหาสังฆปริณายก ประทานมา และนอกนั้นเป็นพระบรมสารีริกธาตุจากประเทศศรีลังกา อินเดีย เนปาล พม่า จีน ลาว และภูฏาน พระเจดีย์ทรงกลม องค์สีทอง บนยอดมีฉัตร มีพระปางประทานพรประดับอยู่ยอดองค์เจดีย์ทั้ง 4 ทิศ และมีเจดีย์มุมองค์เล็กสีทองทั้งองค์ทั้ง 4 ทิศ พระประธานประจำองค์เจดีย์ นาม *พระพุทธสยามภูมินาถ* ซึ่งมีความหมายว่า พระพุทธเจ้าผู้เป็นที่พึ่งของประชาชนในแผ่นดิน

อ้างอิง
-------

1. ↑  "วัดบางนาใน" (PDF).
2. ↑  "วัดบางนาใน". *สำนักงานเขตบางนา*. คลังข้อมูลเก่าเก็บจากแหล่งเดิมเมื่อ 2020-07-27. สืบค้นเมื่อ 2020-08-06.

คอมมอนส์ มีภาพและสื่อเกี่ยวกับ:  
**วัดบางนาใน**
"**You You You**" เป็นซิงเกิลของนักร้อง เอิ๊ต ภัทรวี และ Ammy The Bottom Blues ประพันธ์เนื้อร้อง-แต่งทำนองโดย Ammy The Bottom Blues และเรียบเรียงโดย เพิ่มศักดิ์ พิสิษฐ์สังฆการ ออกจำหน่ายในวันที่ 19 สิงหาคม พ.ศ. 2557 ส่วนมิวสิกวิดีโอนี้ เผยแพร่ครั้งแรกในวันที่ 8 กันยายน พ.ศ. 2557 เวลา 20.00 น ในยูทูบ

เพลง "You You You" เป็นซิงเกิลแรก ของ เอิ๊ต ภัทรวี ที่เต็มไปด้วยเพลงป๊อบที่เต็มไปด้วยการทดลองในสไตล์ของเ­อิ๊ตเอง ทุกเสียงในเพลงเกิดขึ้นจากตัวเอิ้ตเอง ทั้งร้องเพลง คอรัส อัดกีต้าร์ รวมถึงการทดลองเอาเสียงของสิ่งที่อยู่รอบต­ัวมาทำเป็นเสียงดนตรี เช่น เสียงเป่ากระดาษ เสียงฉีดสเปรย์ เสียงปิดเปิดสวิทซ์ไฟ ผิวปาก เป็นต้น และเพลงนี้ยังได้ Ammy จากวง The Bottom Blues มาช่วยแต่งทั้งเนื้อร้องและทำนอง รวมถึงมาร่วมร้อง Featuring อีกด้วย

การตอบรับ
---------

เพลง "You You You" ติดอันดับสูงสุด 3 จากการจัดอันดับของ ซี้ดเอฟเอ็ม ในชาร์ต ซี้ดเอฟเอ็ม ชาร์ตท็อป 20 ประจำวันที่ 9 พฤศจิกายน พ.ศ. 2557 และติดอันดับสูงสุด 12 จากการจัดอันดับของ เวอร์จิ้นฮิตซ์ ในชาร์ต 95.5 เอฟเอ็ม เวอร์จิ้นฮิตซ์ ชาร์ตท็อป 40 ประจำวันที่ 15 กุมภาพันธ์ พ.ศ. 2558 โดยวัดจากการออกอากาศของคลื่นวิทยุในกรุงเทพมหานครและปริมณฑล จำนาน 40 สถานี

### ชาร์ต

| ชาร์ต (พ.ศ. 2557) | อันดับสูงสุด |
| --- | --- |
| ซี้ดเอฟเอ็ม ชาร์ตท็อป 20 | 3 |
|

| ชาร์ต (พ.ศ. 2558) | อันดับสูงสุด |
| --- | --- |
| ไอทูนส์สโตร์ไทยแลนด์ ท็อปชาร์ต | 83 |
| จีเอ็มเอ็ม แกรมมี่ จีเมมเบอร์ มิวสิก ซอง ชาร์ตท็อป 100 | 73 |
| อีเอฟเอ็ม ชาร์ต 94 ท็อป แอร์เพลย์  | 25 |
| 95.5 เอฟเอ็ม เวอร์จิ้นฮิตซ์ ชาร์ตท็อป 40 | 12 |
|

อ้างอิง
-------

1. ↑  Seed Chart Top 20 วันที่ 9 พฤศจิกายน 2557 อัปเดตล่าสุด (มีคลิป)
2. ↑  100 อันดับ เพลงไทยที่เพราะและฮิตที่สุด จาก GMM Grammy Gmember Chart Top 100 ประจำวันที่ 12 มกราคม 2558[*ลิงก์เสีย*]
3. ↑
4. ↑  "ชาร์ตเพลงฮิตจากคลื่น 95.5 FM Virgin Hitz TOP 40 ประจำวันอาทิตย์ที่ 9 - 15 กุมภาพันธ์ 2558". คลังข้อมูลเก่าเก็บจากแหล่งเดิมเมื่อ 2016-03-05. สืบค้นเมื่อ 2015-03-05.
รายละเอียดของตัวละครจาก**โรงเรียนเฮียวเท** (ญี่ปุ่น: 氷帝学園中) (โตเกียว) จากการ์ตูนญี่ปุ่นเรื่อง ปริ๊นซ์ ออฟ เทนนิส

อาโตเบะ เคโงะ (Romaji-Atobe Keigo, Kanji-跡部 景吾)
* 4 ตุลาคม ปี3 รร.เฮียวเท

คำพูดติดปาก: Oresama no Bigi ni yoina (俺様の美技によいな。)
ส่วนสูง: 175 ซม.
กรุ๊ปเลือด: A
มือที่ถนัด: มือขวา
ท่าไม้ตาย : Bigi, Prelude to Despare Serve, Jack Knife(Switch Blade), Insight, Tannhauser Serve, Viking Horn, Higuma Otoshi, Hametsu e no Rondo , Hametsu e no Tango, Koori no Sekai
สไตล์การเล่น : All Around

  

โอชิทาริ ยูชิ (Romaji-Oshitari Yuushi, Kanji-忍足 侑士)
* 15 ตุลาคม ปี3 รร.เฮียวเท

ฉายา: อัจริยะของเฮียวเท
ส่วนสูง: 178 ซม.
กรุ๊ปเลือด: A
มือที่ถนัด: มือขวา
ท่าไม้ตาย: จันทราร่วงหล่น(Tsuki no wa Otoshi[เหมือนท่าคว่ำหมี Higuma Otoshi]) , ฮิบาริคืนรัง(Hibari Gaeshi[เหมือนท่านางแอ่น Tsubame Gaeshi]), ยักษ์ทมิฬเพชรฆาต(Kuro Shachi[เหมือนท่าวาฬขาว Haku Gei])
สไตล์การเล่น : All Around

  

มุคาฮิ งาคุโตะ (Romaji-Mukahi Gakuto,Kanji-向日 岳人)
* 12 กันยายน ปี3 รร.เฮียวเท

ส่วนสูง: 158 ซม.
กรุ๊ปเลือด: B
มือที่ถนัด: มือซ้าย
ท่าไม้ตาย: Moon Sault, Ginger Volley, Shutalder
สไตล์การเล่น : Volley Finesse Player / Acrobatic

  

ชิชิโดะ เรียว (Romaji-Shishido Ryou,Kanji-宍戸 亮)
* 29 กันยายน ปี3 รร.เฮียวเท

ส่วนสูง: 172 ซม.
กรุ๊ปเลือด: B
มือที่ถนัด: มือขวา
ท่าไม้ตาย: เล่นสไตล์เดียวกับโออิชิ เน้นการป้องกันท้ายคอร์ด และรอจังหวะเล็งมุมโล่งที่จะตีลูกลง, Teleport Dash, Deep Rising
สไตล์การเล่น : Baseline Controller

  

อาคุตางาว่า จิโร่ (Romaji-Akutagawa Jirou,Kanji-芥川 慈郎)
* 5 พฤษภาคม ปี3 รร.เฮียวเท

ส่วนสูง: 160 ซม.
กรุ๊ปเลือด: AB
มือที่ถนัด: มือขวา
ท่าไม้ตาย: Serve & Dash, Magic Volley
สไตล์การเล่น : Volley Finesse Player

  

คาบาจิ มุเนฮิโระ (Romaji-Kabaji Munehiro,Kanji-樺地 崇弘)
* 3 มกราคม ปี2 รร.เฮียวเท

คำพูดติดปาก:ครับ (うつ！)
ส่วนสูง: 190 ซม.
กรุ๊ปเลือด: O
มือที่ถนัด: มือขวา
ท่าไม้ตาย: Muishiki ni Kizamareta Waza(เหมือน Air Walk Drop), Tsuyoku Nareru Shintai(เหมือน Hadokyuu), Dive Volley, Acrobatic Play, Net Volley, Zero Shiki Drop Shot, Kabaji Zone, Mimic
สไตล์การเล่น : All Around

  

โอโทริ โจทาโร่ (Romaji-Ootori Choutarou,Kanji-鳳 長太郎)
* 14 กุมภาพันธ์ ปี2 รร.เฮียวเท

ส่วนสูง: 185 ซม.
กรุ๊ปเลือด: O
มือที่ถนัด: มือขวา
ท่าไม้ตาย: Scud Serve, Neo Scud Serve, Patriot Return, Tomahawk Shot
สไตล์การเล่น : Power Player / All Around

  

ฮิโยชิ วาคาชิ (Romaji-Hiyoshi Wakashi,Kanji-日吉 若)
* 5 ธันวาคม ปี2 รร.เฮียวเท

คำพูดติดปาก: เลื่อยข้าเก้าอี้
ส่วนสูง: 172 ซม.
กรุ๊ปเลือด: AB
มือที่ถนัด: มือขวา
ท่าไม้ตาย: เท็นนิสสไตล์ Enbutenshuu, Okuden Hinobu Kumo, Okuden kabezoi, Okuden Ukenagashi, Riokuden Nishiki Umebi, Kinden Kibazuki
สไตล์การเล่น : Baseline Controller

  

ทาคิ ฮากิโนะสุเกะ (Romaji-Taki Haginosuke,Kanji-滝 萩之介)
* 29 ตุลาคม ปี3 รร.เฮียวเท

ส่วนสูง: 167 ซม.
กรุ๊ปเลือด: A
มือที่ถนัด: มือขวา
ท่าไม้ตาย: Illusion Drop, Kuuchuu-Fuuyuu, Kuuchuu Shoushitsu, Kuuchuu Dasshutsu
สไตล์การเล่น : Baseline Controller
ซาคาคิ ทาโร่ (Romaji-Sakaki Tarou,Kanji-榊 太郎)
* 14 มีนาคม โค๊ชชมรมเท็นนิส รร.เฮียวเท

คำพูดติดปาก:คนดังของเฮียวเทไปได้!!
ส่วนสูง: 183 ซม.
กรุ๊ปเลือด: O
มือที่ถนัด: มือขวา
ท่าไม้ตาย: -
**โพโลรี** (อังกฤษ: Pholourie, Phoulourie) หรือ **พูโลรี** (*Phulourie, Phulauri*) เป็นอาหารว่างของชาวแคริบเบียนเชื้อสายอินเดีย พบได้ทั่วไปในประเทศตรินิแดดและโตเบโก, กายอานา ซูรินาเม และประเทศอื่น ๆ ในแถบหมู่เกาะทะเลแคริบเบียน ทำจากแป้งโดทอด ถั่วแห้งกะเทาะซึ่งทำจากถั่วลันเตา และจัฏนี

ประวัติ
-------

โพโลรี เป็นอาหารข้างถนนยอดนิยมพบได้ตามร้านรถเข็นข้างทางในประเทศกายอานา และประเทศตรินิแดดและโตเบโก โดยเฉพาะที่เมืองเดเดทางตอนใต้ของเกาะตรินิแดด โดยเป็นอาหารของกลุ่มผู้อพยพชาวอินเดีย ชาวอินเดียเหล่านี้เป็นแรงงานที่ถูกเกณฑ์มาทำงานในหมู่เกาะแคริบเบียนหลังการเลิกทาสเมื่อคริสต์ศตวรรษที่ 19 พวกเขาได้ปรับปรุงสูตรอาหารของตนเข้ากับวัตถุดิบในท้องถิ่นใหม่ หลายทศวรรษผ่านไปรสชาติของอาหารก็เปลี่ยนแปลงไปอย่างช้า ๆ จนกลายเป็นหนึ่งในอาหารแคริบเบียนที่ได้รับอิทธิพลอินเดียสืบทอดมาจนถึงปัจจุบัน

โพโลรีมีความเกี่ยวข้องกับเทศกาลภัควาของชาวฮินดู

ส่วนประกอบ
----------

โพโลรีมีส่วนสำคัญคือตัวแป้งทอดทำจากแป้งโด ผสมกับน้ำ ถั่วแห้งกระเทาะซีกป่น และเครื่องเทศ จากนั้นจะใส่เครื่องปรุงรสที่ให้สีเขียว ได้แก่ กระเทียม พริกไทย ขมิ้น และหัวหอม (หรือผงยี่หร่า) แล้วแต่สูตร จากนั้นจึงปั้นแป้งให้เป็นก้อนกลมขนาดประมาณลูกกอล์ฟแล้วนำไปทอด เมื่อสุกดีแล้วจะเสิร์ฟพร้อมกับจัฏนี โดยมากจะทำจากมะขาม หรือมะม่วง สำหรับจิ้ม บ้างใส่แกงกฒีหรือกรี

อ้างอิง
-------

1. ↑  "Phulourie recipe". คลังข้อมูลเก่าเก็บจากแหล่งเดิมเมื่อ 2018-05-03. สืบค้นเมื่อ 2022-12-31.
2. ↑  "Indian Arrival Day". คลังข้อมูลเก่าเก็บจากแหล่งเดิมเมื่อ 2015-04-27. สืบค้นเมื่อ 2022-12-31.
3. ↑  "Historic retrospect on Fiery-Foods.com". คลังข้อมูลเก่าเก็บจากแหล่งเดิมเมื่อ 2015-04-27. สืบค้นเมื่อ 2022-12-31.
4. ↑  Nelson, Cynthia (2011). *Tastes Like Home*. Kingston/Miami: Ian Randle Books. p. 258. ISBN 978-976-637-519-5.
อิทธิพลของจำนวนและความละเอียดของโพลีกอนที่มีต่อรูปร่างของแบบจำลอง ตัวอย่างของการสร้างแบบจำลองโลมาด้วยโพลีกอน พื้นผิวของโลมาที่แท้จริงคือพื้นผิวโค้งที่เรียบกว่า แต่ด้วยจำนวนโพลีกอนที่จำกัดเช่นนี้ โลมาจึงมีลักษณะเป็นเหลี่ยมมุม
 เปรียบเทียบกับพื้นผิวโค้งเรียบของโลมาจริง ๆ
**โพลีกอน** (polygon) ในทางคอมพิวเตอร์กราฟิกส์ แล้วหมายถึงองค์ประกอบที่เป็นรูปหลายเหลี่ยมที่ใช้ในการสร้างแบบจำลองพื้นผิวที่ใช้ในคอมพิวเตอร์กราฟิกส์สามมิติ

ในการสร้างแบบจำลองรูปร่างต่าง ๆ จะมีความแตกต่างกันระหว่างแบบจำลองที่ปิดสนิทกับที่มีช่องเปิดอยู่ ดังนั้นบ่อยครั้งในการสร้างจำเป็นต้องแยกแยะให้ชัดด้วย โพลีกอนที่ปิดล้อมสนิทจะเรียกว่า **โพลีกอนปิด** (closed polygon) ในทางกลับกัน ถ้าแค่เอาส่วนของเส้นตรงมาเชื่อมต่อกันโดยได้ปิดให้สนิทจะเรียกว่า **โพลีกอนเปิด** (open polygon)

ภาพรวม
------

แบบจำลองสามมิติที่ประกอบด้วยโพลีกอนดังกล่าวโดยพื้นฐานแล้วประกอบด้วยเส้นตรงและระนาบเท่านั้น แต่โดยการแบ่งเส้นและระนาบอย่างละเอียด เพิ่มจำนวนโพลีกอน และใช้การประมวลผล เช่น การให้แสงเงาอย่างราบรื่น ทำให้สามารถจำลองเส้นโค้งและพื้นผิวโค้งได้ (สตูดิโอพิกซาร์ได้พัฒนาเทคโนโลยีซับดิวิชันเซอร์เฟซ ซึ่งควบคุมพื้นผิวโค้งด้วยโพลีกอนแบบเรียบง่าย)

ความสามารถของฮาร์ดแวร์จะถูกดึงออกมาได้หรือไม่ขึ้นอยู่กับทักษะของผู้สร้างซอฟต์แวร์ แต่บริษัทโพบีโฟนีได้ประสบความสำเร็จในการใช้ประสิทธิภาพกราฟิกโพลีกอนของ PS2 ได้อย่างเต็มที่ และ Gran Turismo 3 A-spec ที่ผลิตโดยบริษัทนี้ได้ประสบความสำเร็จในการวาดความเรียบของผิวโค้งของพื้นผิวตัวรถ ความสมจริงอย่างที่ไม่เคยมีมาก่อนสร้างกระแสตอบรับที่ดี โดยเฉพาะในยุโรปและสหรัฐอเมริกาซึ่งมีผู้ที่ชื่นชอบรถจำนวนมาก และเป็นจุดขายสำหรับ PS2 ซึ่งช่วยกระตุ้นยอดขายคอนโซลทั่วโลก

ในการสร้างแบบจำลองรูปร่างต่าง ๆ โดยใช้โพลีกอน ยิ่งมีโพลีกอนมากเท่าใด พื้นผิวโค้งก็จะยิ่งแสดงได้นุ่มนวลขึ้นเท่านั้น หากจำนวนของโพลีกอนน้อยเกินไป แม้ว่าวัตถุในโลกแห่งความเป็นจริง (ตัวต้นแบบ) จะประกอบด้วยพื้นผิวโค้งเรียบ แบบจำลองที่ได้ก็จะเต็มไปด้วยเหลี่ยมมุม
ในทางกลับกัน หากไม่ได้ติดตั้งตัวเร็นเดอร์ประสิทธิภาพสูง ผู้สร้างซอฟต์แวร์ควรสร้างโมเดลตัวละครที่มีโพลีกอนน้อยที่สุดเท่าที่จะเป็นไปได้ (โลว์โพลีกอน) เพื่อหลีกเลี่ยงสถานการณ์ที่ฮาร์ดแวร์ไม่สามารถประมวลผลโมเดลได้ ดังนั้นการแสดงรายละเอียดมักอาศัยการลงลายผิวภาพ

ตัวอย่างเช่น เพลย์สเตชัน 2 ของโซนี่ซึ่งวางจำหน่ายในปี 2000 สามารถวาดโพลีกอนได้ 3 ถึง 6 ล้านรูป ต่อวินาที ซึ่งได้สร้างยุคสมัยใหม่ในเวลานั้น เป็นผลจาก Emotion Engine ที่ติดตั้งอยู่ในนั้น และด้วยความสามารถของมัน จึงวาดเส้นโค้นได้อย่างราบรื่นกว่าเกมที่เคยมีมาก่อนหน้านั้น

อ้างอิง
-------

1. ↑  Bailey, Kat (Apr 18, 2016). "Star Fox's History of Innovation, For Better or Worse". *usgamer*. คลังข้อมูลเก่าเก็บจากแหล่งเดิมเมื่อ 2022-10-22. สืบค้นเมื่อ 2022-07-17.
**เจ้าชายวัลเดมาร์ คนุตเซน** (ค.ศ. 1158 - 18 กรกฎาคม ค.ศ. 1236 ที่อารามซิตูส์) ทรงเป็นเจ้าชายเดนมาร์ก บาทหลวงและรัฐบุรุษ เจ้าชายวัลเดมาร์เป็นบิชอปแห่งชเลสวิชในช่วงค.ศ. 1188 ถึง 1208 ทรงเป็นจางวางแห่งดัชชีชเลสวิช ในช่วง ค.ศ. 1184 ถึง 1187 และเป็นเจ้าชายมุขนายกแห่งเบรเมินตั้งแต่ ค.ศ. 1192 ถึง 1194 และเป็นอีกครั้งในช่วง ค.ศ. 1206 ถึง 1217 พระองค์ดำรงตำแหน่งหลังจากมีการเลือกตั้งประจำสังฆมณฑลในฐานะอาร์คบิชอปที่ได้รับเลือกและด้วยทรงเป็นพระราชวงศ์และทรงเครื่องราชกกุธภัณฑ์ของเจ้าชายมุขนายก แต่ทรงขาดการรับรองจากสมเด็จพระสันตะปาปา

ดูเหมือนว่าพระชนนีของพระองค์จะเป็นภริยาของชายคนอื่น นางได้ให้กำเนิดเจ้าชายวัลเดมาร์หลังการสิ้นพระชนม์ของพระเจ้าคนุตที่ 5 แห่งเดนมาร์กในช่วงต้น ค.ศ. 1158 กษัตริย์คนุตที่ 5 พระบิดาของพระองค์ถูกปลงพระชนม์ในวันที่ 9 สิงหาคม ค.ศ. 1157 โดยกษัตริย์ร่วมคือ พระเจ้าสเวนที่ 3 แห่งเดนมาร์ก ดังนั้นเจ้าชายวัลเดมาร์ ก็ทรงเหมือนกับพระเชษฐาต่างพระชนนีคือ นักบุญนีลส์แห่งออร์ฮูส เป็นผู้อ้างสิทธิในราชบัลลังก์เดนมาร์ก

เจ้าชายวัลเดมาร์เจริญพระชันษาในราชสำนักของพระญาติ คือ พระเจ้าวัลเดมาร์ที่ 1 แห่งเดนมาร์ก เมื่ออยู่ในวัยหนุ่ม เจ้าชายเป็นคนทะเยอทะยานและมีความสามารถ พระองค์ตั้งพระทัยที่จะเข้าสู่ภาคีทางศาสนา เจ้าชายวัลเดมาร์เดินทางไปศึกษาในปารีสและกับเจ้าอาวาสสตีเฟนแห่งตูร์แนร์จากอารามแซงต์เฌเนเวียฟ เขาได้ตั้งข้อสังเกตว่าเจ้าชายวัลเดมาร์บรรลุนิติภาวะแล้วและสง่างามเหมือนเป็นบิชอปแม้ว่ายังอยู่ในวัยหนุ่ม ทรงถ่อมตัวแม้ว่าจะเป็นชนชั้นสูง และทรงพูดเหมือนคนฝรั่งเศสแม้ว่ามีสำเนียงเดนมาร์กก็ตาม หลังจากสำเร็จการศึกษา กษัตริย์วัลเดมาร์ที่ 1 พระญาติได้แต่งตั้งให้เจ้าชายดูแลสังฆมณฑลในชเลสวิช ในค.ศ. 1179 แม้ว่ายังคงเยาว์วัยเกินไปที่จะได้รับการสถาปนาเป็นบิชอปสืบต่อจาก เฟรเดอริกที่ 1 บิชอปแห่งชเลสวิช

เชิงอรรถ
--------

1. 1 2 3 4  Hans Olrik, "Valdemar (Knudsen), 1158-1236, Biskop af Slesvig", in: *Dansk biografisk leksikon*: 19 vols. Copenhagen: Gyldendal, 1887–1905, vol. XVIII: Ubbe - Wimpffen (1904), pp. 193–197, here p. 193.

อ้างอิง
-------

* แม่แบบ:De-ADB
* Adolf Hofmeister, "Der Kampf um das Erbe der Stader Grafen zwischen den Welfen und der Bremer Kirche (1144–1236)", in: *Geschichte des Landes zwischen Elbe und Weser*: 3 vols. Hans-Eckhard Dannenberg and Heinz-Joachim Schulze (eds.) on behalf of the Landschaftsverband der ehemaligen Herzogtümer Bremen und Verden, Stade: Landschaftsverband der ehemaligen Herzogtümer Bremen und Verden, 1995 and 2008, vol. I 'Vor- und Frühgeschichte' (1995; ISBN 978-3-9801919-7-5), vol. II 'Mittelalter (einschl. Kunstgeschichte)' (1995; ISBN 978-3-9801919-8-2), vol. III 'Neuzeit' (2008; ISBN 978-3-9801919-9-9), (=Schriftenreihe des Landschaftsverbandes der ehemaligen Herzogtümer Bremen und Verden; vols. 7–9), vol. II: pp. 105–157.
* Hans Olrik, "Valdemar (Knudsen), 1158-1236, Biskop af Slesvig", in: *Dansk biografisk leksikon*: 19 vols. Copenhagen: Gyldendal, 1887–1905, vol. XVIII: Ubbe - Wimpffen (1904), pp. 193–197.
* Genealogie Mittelalter
**ราตรีร้อนรัก** เป็นซิงเกิลของวงซีซันไฟฟ์ ประพันธ์คำร้องและแต่งทำนองโดย เหมือนเพชร อำมะระ และเรียบเรียงโดย เพิ่มศักดิ์ พิศิษฐ์สังฆการ เพลงนี้ออกจำหน่ายในวันที่ 22 ตุลาคม พ.ศ. 2556 เพลงนี้ยังถูกรวมในอัลบั้มของ Golden Era ซึ่งวางจำหน่ายในวันที่ 4 ธันวาคม พ.ศ. 2556

เนื้อหาเพลง
-----------

เนื้อหาเพลง เกี่ยวกับการบอกรักใครสักคนบางทีก็เป็นเรื่องยาก ร้อนรนในความรู้สึกจนต้องอาศัยบรรยากาศยาม­ราตรีและการดื่มเป็นตัวช่วยให้กล้ามากขึ้น จนอาจทำให้อีกฝ่ายรู้สึกเคลือบแคลงไม่แน่ใ­จว่าการบอกรักครั้งนี้ออกมาจากใจจริง หรือเพราะบรรยากาศทำให้อารมณ์มันพาไป

สไตล์ดนตรีของเพลง
-----------------

สไตล์ดนตรีของเพลงนั้นเป็นจังหวะแดนซ์คึกคัก สไตล์ดิสโก้ที่จะทำให้คุณย้อนยุคกลับไปในส­มัย 80 เริ่มต้นด้วยเสียงเพลงที่รู้สึกเหมือนอยู่­ในบรรยากาศปาร์ตี้รื่นรมย์ ตามด้วยเสียงคอรัสซึ่งเป็นเอกลักษณ์ในสไตล­์ของ Season Five จุดเด่นของเพลงนี้อยู่ที่การขับเคลื่อนจัง­หวะโดยใช้กลองที่มีซาวด์วินเทจและเบสที่เล­่นโดยการ Slap เป็นตัวขับเคลื่อน

มิวสิกวีดีโอ
------------

มิวสิกวีดีโอนี้ ถูกสร้างสรรค์โดยการหยิบเอาเนื้อหาของเพลง­นำมาสร้างเรื่องราวเกี่ยวกับการพยายามในกา­รบอกรักผู้หญิงสักคน แม้จะต้องเจอกับอุปสรรคมากมาย เช่น การถูกปิดปากและถูกมัดตัว หรือถูกจับกดน้ำ ไม่ว่ายากยังไงก็ตามก็จะต้องพูดคำว่ารักให­้ได้ ด้วยสไตล์ของดนตรีที่มีกลิ่นไอของความเป็น­ดิสโก้เหมือนย้อนกลับไปในยุค 80's จึงนำเอาสีดำทองเข้ามาเป็นโทนสีหลักของมิว­สิกวีดีโอ เพื่อให้ความเป็นดิสโก้มีความร่วมสมัย และเท่ห์มากขึ้น รวมถึงการแต่งตัวของศิลปินที่นำเอาเครื่อง­ประดับที่เป็นสีทองวาวช่วยเพิ่มความวิ้บวั­บและมีความทันสมัยมากขึ้น ด้วยรูปแบบการร้องประสานเสียงซึ่งเป็นเอกล­ักษณ์ของวง ถูกทำให้โดดเด่นขึ้นโดยภาพไลน์ร้องประกอบก­ับการเต้นที่สนุกสนาน โดยเพลงนี้ได้เพื่อนร่วมวงการอย่าง มอร์ วสุพล เกรียงประภากิจ หรือ มอร์ เท็นทูทเวลฟ์ มาช่วยกำกับในครั้งนี้

การตอบรับ
---------

เพลง ราตรีร้อนรัก ได้อันดับสูงสุดที่ 30 จากการจัดอันดับของเวอร์จิ้นฮิตซ์ ในชาร์ตของ 95.5 เอฟเอ็ม เวอร์จิ้นฮิตซ์ ชาร์ตท็อป 40 ประจำวันที่ 16 กุมภาพันธ์ พ.ศ. 2557 โดยวัดจากการออกอากาศของคลื่นวิทยุในกรุงเทพมหานครและปริมณฑล จำนาน 40 สถานี

### ชาร์ต

| ชาร์ต (พ.ศ. 2556) | อันดับสูงสุด |
| --- | --- |
| Channel V Countdown Siam Top 20 Single Chart | 2 |
| จีเอ็มเอ็ม แกรมมี่ จีเมมเบอร์ มิวสิก ซองชาร์ตท็อป 100 | 11 |
| จีเอ็มเอ็ม แกรมมี่ จีเมมเบอร์ มิวสิก เอ็มวีชาร์ตท็อป 100 | 8 |
|

| ชาร์ต (พ.ศ. 2557) | อันดับสูงสุด |
| --- | --- |
| 95.5 เอฟเอ็ม เวอร์จิ้นฮิตซ์ ชาร์ตท็อป 40 | 30 |
|

อ้างอิง
-------

1. 1 2
2. ↑  เพลงไทย ที่เพราะที่สุด Hot New Chart Channel V Countdown Siam Top 20 Single Chart ประจำวันที่ 6 เมษายน 2557
3. ↑  Gmember Chart Song Top 100 วันที่ 28 ตุลาคม 2556 ชาร์ตเพลงไทย (มีคลิป)
4. ↑  Gmember Chart MV Top 100 วันที่ 2 ธันวาคม 2556 ชาร์ตเพลงไทย
5. ↑  95.5 FM Virgin Hitz CHART TOP 40 ประจำวันอาทิตย์ที่ 16 กุมภาพันธ์ 2557[*ลิงก์เสีย*]
|  |  |
| --- | --- |
| ค.ศ. | บทความนี้อ้างอิงคริสต์ศักราช/คริสต์ทศวรรษ/คริสต์ศตวรรษ ซึ่งเป็นสาระสำคัญของเนื้อหา  |

ช็อกโกแลต *รอยซ์*
**บริษัทรอยซ์คอนเฟกต์ จำกัด** (ญี่ปุ่น: 株式会社ロイズコンフェクト; อังกฤษ: Royce' Confect Co. Ltd.) หรือมักเรียก **อี-รอยซ์** (อังกฤษ: E-Royce') เป็นบริษัทสัญชาติญี่ปุ่นผลิตช็อกโกแลต มีสำนักงานใหญ่อยู่ในเมืองซัปโปโระ จังหวัดฮกไกโด ผลิตภัณฑ์ขึ้นชื่อคือ ช็อกโกแลตยี่ห้อ *รอยซ์ (Royce')*

ประวัติ
-------

บริษัทรอยซ์ก่อตั้งในเดือนกรกฎาคม 1983 ด้วยทุนสิบล้านเยน มีสำนักใหญ่แห่งแรกอยู่ในจังหวัดฮกไกโด ห่างกรุงโตเกียวไปทางเหนือราวห้าร้อยไมล์ แล้วเริ่มผลิตช็อกโกแลตภายในเดือนพฤศจิกายน ปีนั้นเอง

สองปีแรกที่เริ่มเข้าสู่เศรษฐกิจญี่ปุ่น บริษัทเจริญช้า ครั้นเดือนกันยายน 1985 บริษัทเพิ่มทุนเป็นสามสิบล้านห้าแสนเยน และเดือนกันยายน 1989 ก็สามารถเพิ่มเบ้าหลอมช็อกโกแลตได้ บริษัทจึงเริ่มแข่งขันกับยี่ห้ออื่น ๆ ในตลาดได้ กระทั่งปี 1990 ก็เริ่มมีบทบาทเด่นในอุตสาหกรรมลูกกวาดในเอเชีย

ในเดือนพฤษภาคม 1993 บริษัทตั้งร้านขายสินค้าของตนเองโดยเฉพาะ ชื่อ "ร้านหลักฮิงาชินาเอโบะ" (Higashi Naebo Main Shop) ในปีเดียวกันนั้นก็เริ่มผลิตคุกกี้เพิ่มจากช็อกโกแลตด้วย บริษัทสามารถขยายโกดังขนานใหญ่ได้ในปี 1994 และ 1995 โดยเปิดสาขาในฮิรางิชิ, อาซาบุ และ โคโตนิ ในปี 1996 จึงตั้งศูนย์ส่งสินค้า และออกช็อกโกแลตยี่ห้อ *นามะ (Nama)*

เดือนมีนาคม 1997 จึงเปิดร้านของบริษัทที่ห้างสรรพสินค้ามิตสึโกชิ (Mitsukoshi department store) กลางเมืองซัปโปโระ และเดือนกรกฎาคม ปีเดียวกัน เมื่อชาวซัปโปโระคุ้นเคยผลิตภัณฑ์ของบริษัทแล้ว ก็ย้ายสำนักงานหลักมายังอำเภอฮิงาชิของเมืองดังกล่าว แล้วออกช็อกโกแลตยี่ห้อใหม่อีก ชื่อ *ทรัฟเฟิล (Truffle)* และตั้งศูนย์ส่งสินค้าอีกแห่งในเดือนพฤศจิกายน นอกจากนี้ บริษัทยังเปิดร้านที่สนามบินต่าง ๆ ของเมืองฮกไกโด เช่น ที่สนามบินชิโตเซะ (Chitose Airport) ด้วย

ผลิตภัณฑ์ช็อกโกแลต
------------------

ช็อกโกแลต*รอยซ์*
* เค้กดักกัวซ์ (Dacquoise)
* เค้กฟีแนนซีเออร์ (Financier)
* ลูรูมาโระโชโกละ (Lurumaro Chocola)
* เค้กมาเดอลีน (Madeleine)
* ช็อกโกแลต*นามะ* (*Nama* Chocolate) ทำจากช็อกโกแลตผสมครีมและนม อุ่นให้นิ่มเป็นก้อน ตัดเป็นแถบเล็ก ๆ แล้วโรยผงโกโก้ปิดท้าย มีห้ารส คือ โอเล (au lait), ไวต์ช็อกโกแลต (white chocolate), แชมเพน (champagne), โกโก้อ่อน (mild cocoa), และช็อกโกแลตขม (bitter chocolate) ทุกรสผสมสุรา ยกเว้นรสโกโก้อ่อน
* แท่งถั่วเคลือบช็อกโกแลต (Nutty Bar Chocolate)
* ลูกกลอนช็อกโกแลต (Petite Truffe)
* ช็อกโกแลตบาร์ *รอยซ์* (*Royce'* Chocolate Bar)
* ช็อกโกแลตดิบ *รอยซ์* (*Royce'* Pure Chocolate)
* มันฝรั่งทอดเคลือบช็อกโกแลต (Potato Chip Chocolate)

อ้างอิง
-------

1. ↑  The Making of Good Chocolate
2. ↑  To make real good chocolate
3. ↑  [ เก็บถาวร 2007-04-28 ที่ เวย์แบ็กแมชชีน Royce’ chocolates and confectioneries available at Narita and Haneda Airports now 1. Narita Airport : Terminal 2
4. ↑  Nama chocolate

แหล่งข้อมูลอื่น
---------------

* (ญี่ปุ่น) Royce' Confect
* (อังกฤษ) Royce Corporate Guidance - Factory
* (อังกฤษ) Royce WEBLOG เก็บถาวร 2007-04-28 ที่ เวย์แบ็กแมชชีน
**อเมนโมส** เป็นเจ้าชายแห่งอียิปต์โบราณ พระองค์มีพระชนม์ชีพอยู่ในราชวงศ์ที่สิบแปด และเป็นพระองค์ลูกชายคนโตและได้รับการแต่งตั้งเป็นรัชทายาทของฟาโรห์ทุตโมสที่หนึ่ง 

อเมนโมสน่าจะประสูติมาก่อนที่พระราชบิดาของพระองค์จะขึ้นครองราชย์ ไม่ทราบว่าใครเป็นพระราชมารดาของพระองค์กับพี่ชายของพระองค์เจ้าชายวัดจ์โมส สันนิษฐานว่าพระมารดาของพระองค์น่าจะเป็นพระมเหสีอาโมส ซึ่งเป็นพระราชมารดาของฟาโรห์แฮตเชปซุตและเจ้าหญิงเนเฟรูบิติ หรือประสูติแต่ในพระมเหสีรอง พระนางมุทโนเฟรต ซึ่งเป็นพระราชมารดาของฟาโรห์ทุตโมสที่สอง

อเมนโมส ปรากฎอยู่ในภาพสลักใน El-Kab ซึ่งเป็นสุสานของพระองค์และวัดจ์โมส ใน Paheri ชิ้นส่วนของหินขนาดเล็กของอเมนโมส ได้รับการค้นพบถึงปีที่ 4 ของการครองราชย์ของฟาโรห์ทุตโมสที่หนึ่ง อเมนโมสถูกเขียนขึ้นในคาร์ทูธ ซึ่งโดยปกติจะถูกจำกัดให้ใช้กับฟาโรห์และพระราชินี มันเป็นเรื่องยากที่จะได้รับการสันนิษฐานว่าพระองค์อาจจะเป็นองค์รัชทายาท

อ้างอิง
-------

1. 1 2 3  Dodson, Aidan and Hilton, Dyan. The Complete Royal Families of Ancient Egypt. Thames & Hudson. 2004. ISBN 0-500-05128-3 pp.25, 130–131, 138
2. ↑  Dodson, A. Crown Prince Djhutmose and the Royal Sons of the Eighteenth Dynasty, The Journal of Egyptian Archaeology, Vol 76 (1990), pp. 87-96
**วัดเทวสังฆาราม** เป็นพระอารามหลวงชั้นตรีชนิดสามัญ สังกัดคณะสงฆ์มหานิกาย ตั้งอยู่ในตำบลบ้านเหนือ อำเภอเมืองกาญจนบุรี จังหวัดกาญจนบุรี

ประวัติ
-------

วัดเทวสังฆาราม หรือชาวบ้านเรียกว่า **วัดเหนือ** ผู้สร้างวัดชื่อท่านสมภารเสี่ยง ไม่ทราบว่าสร้างสมัยใด เมื่อครั้งพม่าตีกรุงศรีอยุธยาใน พ.ศ. 2310 ได้ทำลายบ้านเมืองเสียหายหมดสิ้นแล้วกวาดต้อนครอบครัวและเก็บทรัพย์สมบัติของคนไทยกลับไปพม่า ท่านสมภารเสี่ยงเป็นชาวไทยที่มา ตั้งบ้านเรือนอยู่ ณ กาญจนบุรีเก่า ได้ถูกข้าศึกพม่ากวาดต้อนเอาไปด้วยพร้อมกับมารดา ในขณะที่ท่านถูกกวาดต้อนไปยังเป็นสามเณรอยู่ ต่อมาท่านได้อุปสมบทในประเทศพม่า ท่านปรารถนาจะกลับมายังบ้านเกิด มารดาของท่านจึงได้บอกสถานที่ที่ฝังทรัพย์ไว้ในเมืองที่ตั้งบ้านเรือนมาแต่เดิม เมื่อกลับมายังไทยพร้อมกับคนไทย 5–6 คน แต่บ้านเมืองเปลี่ยนแปลงไปมาก และได้ย้ายเมืองกาญจนบุรีมาตั้งใหม่ที่ตำบลปากแพรก ท่านสมภารเสี่ยงผู้ดำริจะสร้างวัดจึงคิดว่าถ้าจะสร้างวัด ณ เมืองกาญจนบุรีเก่า ซึ่งกำลังจะเลิกร้างไป ท้ายสุดท่านตัดสินใจสร้างใกล้กับเมืองกาญจนบุรีใหม่ เริ่มแรกตั้งเป็นสำนักสงฆ์ จากนั้นสร้างอุโบสถ

จากข้อมูลของสำนักงานพระพุทธศาสนาแห่งชาติระบุว่าตั้งวัดเมื่อ พ.ศ. 2368 ได้รับพระราชทานวิสุงคามสีมาเมื่อ พ.ศ. 2480 วัดเทวสังฆารามได้รับการยกฐานะเป็น พระอารามหลวงตามประกาศกระทรวงศึกษาธิการลงวันที่ 30 พฤศจิกายน พ.ศ. 2505

อาคารเสนาสนะ
------------

อาคารเสนาสนะที่สำคัญ ได้แก่ พระอุโบสถหลังใหม่ พระอุโบสถหลังเก่ามีหลังคาเชิงซ้อนด้านหน้ามีมุขหับเผย ศิลปะอยุธยา ส่วนเครื่องลำยองน่าจะสร้างในสมัยหลัง ข้างพระอุโบสถหลังเก่ามีมณฑป สันนิษฐานว่าเป็นฝีมือสร้างรุ่นราวคราวเดียวกันกับพระอุโบสถ มีรูปปั้นด้านหน้าเป็นรูปคนนุ่งกางเกงขายาว สวมเสื้อคอปิดยืนอยู่ 2 ข้างทางเข้า ศาลาการเปรียญมีหน้าบัน จารึกพระปรมาภิไธย ภปร. เหนือผ้าทิพย์แห่งพระพุทธรูปปางประทานพร เจดีย์ย่อมุมไม้สิบสอง ส่วนกลางทรงระฆังสูง ตกแต่งลวดลายพรหมพฤกษาปล้องไฉน แสดงด้วยบัวกลุ่ม 5 ชั้นปลายสุดชำรุดหายไป ด้านล่างคอระฆังประดับลายกลีบบัวซ้อน 1 ชั้น เป็นศิลปะรัตนโกสินทร์ตอนต้น วัดมีปูชนียวัตถุที่สำคัญ คือ *พระพุทธสุทธิมงคล*

อ้างอิง
-------

1. ↑  "วัดเทวสังฆาราม หรือวัดเหนือ จังหวัดกาญจนบุรี". มหาวิทยาลัยเทคโนโลยีราชมงคลธัญบุรี ลงนามความร่วมกับกรมการค้าภายใน กระทรวงพาณิชย์.
2. ↑  "วัดเทวสังฆาราม พระอารามหลวง". ศูนย์ข้อมูลกลางทางวัฒนธรรม.
3. ↑  "เปิดประวัติ "พระพุทธสุทธิมงคล" พระประทานอุโบสถวัดเทวสังฆารามพระอารามหลวง กาญจนบุรี". ผู้จัดการออนไลน์.

คอมมอนส์ มีภาพและสื่อเกี่ยวกับ:  
**วัดเทวสังฆาราม**
**วัดเชียงยืน** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลเวียง อำเภอเมืองเชียงราย จังหวัดเชียงราย มีที่ธรณีสงฆ์ จำนวน 1 แปลงเนื้อที่ 5 ไร่ 3 งาน 69 ตารางวา

วัดเชียงยืนเริ่มสร้างเมื่อ พ.ศ. 2410 โดยพระครูจันต๊ะ ได้อนุญาตให้สร้างวัดที่ถูกต้องเมื่อ พ.ศ. 2422 ได้รับพระราชทานวิสุงคามสีมาเมื่อวันที่ 1 กุมภาพันธ์ พ.ศ. 2489 เมื่อ พ.ศ. 2470 พระครูบาศรีวิชัย สิริวิชโย ได้เดินทางกลับจากการไปบูรณปฏิสังขรณ์ พระมหาธาตุเจ้าดอยตุงได้มาพักวัดเชียงยืน และได้บรรพชาให้แก่เด็กชาย คำหล้า สุภายศ ต่อมาสามเณรคำหล้าได้เริ่มสร้างถาวรวัตถุโดยชักชวนชาวบ้านสร้างเจดีขึ้น 1 องค์ ไว้หลังพระวิหาร ได้รับการคัดเลือกจาก สำนักงานพระพุทธศาสนาแห่งชาติ ให้เป็นอุทยานการศึกษาในวัด พ.ศ. 2563 ปัจจุบันมีพระครูประพัฒน์รัตนพงศ์ เป็นเจ้าอาวาสรูปที่ 21

สถาปัตยกรรมของวัดมีความโดดเด่น คือ มีสีแดง วิหารศิลปะล้านนา มีปูชนียวัตถุคือ *พระเจ้าสะเปาคำ* เป็นพระพุทธรูปทองสัมฤทธิ์ หน้าตักกว้าง 14 นิ้ว มีความสูงจากฐานองค์พระถึงยอดโมลี 31 นิ้วครึ่ง เป็นพระพุทธรูปศิลปะยูนาน สมัยสงครามโลกครั้งที่ 2 ได้มีผู้นำพระพุทธรูปสะเปามาถวายให้กับพระสงฆ์วัดเชียงยืนและเรียกชื่อพระพุทธรูปองค์นี้ว่า "พระเจ้าสะเปาคำ" ตามลักษณะของฐานพระที่คล้ายกับเรือสำเภา

อ้างอิง
-------

1. ↑  "งานศาสนา ประเพณีศิลปะ และวัฒนธรรม" (PDF). เทศบาลนครเชียงราย.
2. ↑  "วัดเชียงยืน".

คอมมอนส์ มีภาพและสื่อเกี่ยวกับ:  
**วัดเชียงยืน**
**วัดนาหนอง** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลดอนแร่ อำเภอเมืองราชบุรี จังหวัดราชบุรี

วัดนาหนองตั้งเมื่อ พ.ศ. 2420 ได้รับพระราชทานวิสุงคามสีมาเมื่อวันที่ 12 กันยายน พ.ศ. 2466 แต่เดิมพื้นที่ตั้งวัดเป็น ป่ารกไม่มีผู้คนอาศัย ชาวบ้านที่บ้านใหญ่อ่างทองอาศัยอยู่หนาแน่น จึงได้มีการอพยพมาจับจองที่ดินและตั้งหลักปักฐานทำกิน กลายเป็นหมู่บ้านใหม่ เรียกว่า *บ้านนาหนอง* โดยนายหล้า และนายตัน หัวหน้าหมู่บ้านได้ชักชวนชาวบ้านสร้างวัด พร้อมทั้งอาราธนาหลวงพ่อมี จากวัดใหญ่อ่างทองมาช่วยกันก่อสร้างวัดและตั้งชื่อตามหมู่บ้าน

อาคารเสนาสนะที่สำคัญ ได้แก่ อุโบสถ กว้าง 12 เมตร ยาว 26 เมตร สร้างเมื่อ พ.ศ. 2468 เป็นอาคารคอนกรีตทรงไทย ศาลาการเปรียญ กว้าง 18 เมตร ยาว 23 เมตร สร้างเมื่อ พ.ศ. 2454 เป็นอาคารคอนกรีตและไม้ หอสวดมนต์ กว้าง 13 เมตร ยาว 30 เมตร สร้างเมื่อ พ.ศ. 2517 เป็นอาคารไม้มุงกระเบื้องลอนคู่ กุฏิสงฆ์ 4 หลัง เป็นอาคารไม้ 1 หลัง ครึ่งตึกครึ่งไม้ 3 หลัง ศาลาอเนกประสงค์ สร้างเมื่อ พ.ศ. 2542 เป็นอาคารไม้ ภายในวัดยังมีรพิพิธภัณฑ์เก็บวัตถุของเก่าชาวไทยวน ศูนย์หัตถกรรมทอผ้าพื้นบ้าน ปูชนียวัตถุที่สำคัญ ได้แก่ พระประธานในอุโบสถ พระพุทธชินราชจำลอง ขนาดหน้าตักกว้าง 2 เมตร สร้างเมื่อ พ.ศ. 2468 มณฑปบนยอดเขาติดกับวัด สร้างเมื่อ พ.ศ. 2481

อ้างอิง
-------

1. ↑  "วัดนาหนอง". ศูนย์ข้อมูลกลางทางวัฒนธรรม.
2. ↑  "ประวัติวัดนาหนอง". คลังข้อมูลเก่าเก็บจากแหล่งเดิมเมื่อ 2021-11-25. สืบค้นเมื่อ 2021-11-25.
**วัดเดิมบาง** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ริมแม่น้ำท่าจีนฝั่งตะวันออก ในตำบลเดิมบาง อำเภอเดิมบางนางบวช จังหวัดสุพรรณบุรี

จากประวัติวัดระบุว่าวัดนี้สร้างเมื่อ พ.ศ. 2425 ต่อมาใน พ.ศ. 2451 พระบาทสมเด็จพระจุลจอมเกล้าเจ้าอยู่หัวได้เสด็จประพาสคลองมะขามเฒ่าได้เสด็จประทับที่วัดเดิมบาง และพระราชทานนามว่า **วัดคงคาราม**

อาคารเสนาสนะของวัด ได้แก่ อุโบสถเก่า กว้าง 16 เมตร ยาว 22 เมตร สร้างเมื่อ พ.ศ. 2431 เป็นอุโบสถทรงโรงก่ออิฐถือปูน หลังคาทรงจั่วไม่ซ้อนชั้น 2 ตับ ด้านหน้าอุโบสถเป็นมุข คลุมด้วยหลังคาพาไลหรือจั่นหับ ภายในอุโบสถประดิษฐานพระปางป่าเลไลยก์ มีภาพจิตรกรรมภายในเขียนด้วยสีฝุ่นเล่าเรื่องราวเกี่ยวกับพุทธประวัติ ฝีมือช่างท้องถิ่นชื่อ นายยา เขียนในสมัยรัชกาลที่ 7 มณฑปหลวงพ่อแจ่ม-หลวงพ่อแบน ภายในยอดมณฑป บรรจุพระบรมสารีริกธาตุ และมีรอยพระพุทธบาทจำลองที่มีอายุนานกว่า 100 ปี และมีหอระฆัง

ปูชนียวัตถุที่สำคัญ คือ ธรรมาสน์ที่สร้างโดยช่างชาวจีน เป็นศิลปะไทยผสมจีน สร้างเมื่อ พ.ศ. 2458 แกะสลักจากไม้ขนุน ปัจจุบันเก็บไว้บนศาลาการเปรียญ ต่อมา คือ หอสวดมนต์ซึ่งภายในมีการเก็บของมีค่าของวัดไว้ 3 ชิ้น ได้แก่ ฝาบาตรมุก ตาลปัตร และปิ่นโต ซึ่งรัชกาลที่ 5 พระราชทานแก่วัดและทางวัดได้เก็บรักษาไว้อยู่ในสภาพดีดังเดิม

อ้างอิง
-------

1. ↑  "วัดเดิมบาง".
2. ↑  "วัดเดิมบาง". การท่องเที่ยวแห่งประเทศไทย (ททท.).
**วัดนิกรรังสฤษฎิ์** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลย่านตาขาว อำเภอย่านตาขาว จังหวัดตรัง มีที่ดินตั้งวัดเนื้อที่ 26 ไร่หนึ่งงาน 54 ตารางวา

วัดนิกรรังสฤษฎิ์เดิมวัดนี้มีนามตามชื่อบ้านว่า **วัดย่านตาขาว** ตั้งวัดเมื่อวันที่ 10 พฤษภาคม พ.ศ. 2471 โดยมีนางพัด ณ พัทลุง ภรรยาหลวงเกษตรสมบัติ เมืองปะเหลียน ในสมัยที่เมืองปะเหลียนยังขึ้นกับการปกครองเมืองพัทลุง โดยนางพัดได้บริจาคที่ดินให้สร้างวัดประมาณ 50 ไร่ ได้รับพระราชทานวิสุงคามสีมาเมื่อวันที่ 1 ธันวาคม พ.ศ. 2471 เขตวิสุงคามสีมากว้าง 40 เมตร ยาว 80 เมตร วัดนี้ได้มีการพัฒนาสืบต่อมาโดยลำดับ จนได้รับการยกย่องให้เป็นวัดพัฒนาตัวอย่างจากกรมศาสนาเมื่อ พ.ศ. 2511 ด้านการศึกษาทางวัดได้เปิดสอนพระปริยัติธรรมตั้งแต่ พ.ศ. 2491 โรงเรียนพุทธศาสนาวันอาทิตย์เปิดสอนตั้งแต่ พ.ศ. 2510 รวมถึงยังมีโรงเรียนมัธยมสามัญของวัดเปิดสอนตั้งแต่ระดับชั้นอนุบาลจนถึงชั้นมัธยมศึกษาปีที่ 6 และมีหน่วยอบรมประชาชนประจำตำบลตั้งอยู่ที่วัด

พลเอกเกรียงศักดิ์ ชมะนันท์ อดีตนายกรัฐมนตรีได้มาประกอบพิธียกช่อฟ้าอุโบสถหลังใหม่เมื่อ พ.ศ. 2522 และสมเด็จพระสังฆราชเจ้า กรมหลวงชินวราลงกรณเสด็จมาที่วัดนี้เมื่อ พ.ศ. 2523

อ้างอิง
-------

1. ↑  "วัดนิกรรังสฤษฎ์". เทศบาลตำบลย่านตาขาว.
2. ↑  "วัดนิกรรังสฤษฏ์". ย่านตาขาว.
**วัดเตาเหล็ก** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลพนมสารคาม อำเภอพนมสารคาม จังหวัดฉะเชิงเทรา

วัดเตาเหล็กสร้างเมื่อ พ.ศ. 2367 ในรัชสมัยพระบาทสมเด็จพระนั่งเกล้าเจ้าอยู่หัว เดิมชื่อ **วัดศรีธาตุ** ด้วยมีธาตุเจดีย์ ทรงดอกบัวเหลี่ยม อิทธิพลศิลปะล้านช้างที่ประดิษฐานพระบรมสารีริกธาตุ ต่อมาเปลี่ยนชื่อมาเป็น "วัดเตาเหล็ก" ตามชื่อบ้าน ซึ่งเป็นชุมชนที่อพยพมาจากบ้านล้านช้างเมืองเวียงจันทน์ ประเทศลาว สมัยต้นรัตนโกสินทร์ เมื่อตั้งบ้านเรือนแล้ว นอกจากทำไร่ทำนาก็มีการตั้งเตาหลอมเหล็ก ประกอบอาชีพตีเหล็ก ตีมีด ทำจอบ ทำเสียม เครื่องมือเกษตร อุปกรณ์ในการทำมาหากิน จึงใช้ชื่อชุมชนว่าบ้านเตาเหล็ก ต่อมาเมื่อสร้างวัดจึงได้ตั้งชื่อตามชื่อบ้าน

สิมหรืออุโบสถของวัดเป็นโบสถ์มหาอุตสร้างขึ้นในสมัยรัชกาลที่ 3 เป็นศิลปะล้านช้าง สร้างโดยชาวลาว ภายในประดิษฐานพระทศพลศรีวโรดม หรือหลวงพ่อหลวง ผนังโบสถ์ด้านในฝั่งขวาเป็นภาพวาดประวัติการสร้างหมู่บ้าน เป็นการตามทัพเสด็จของชาวลาวพวน ส่วนฝั่งซ้ายเป็นวิถีชีวิตของชาวบ้าน มีการสร้างบ้าน สร้างวัด แต่เห็นไม่ชัดเจนเนื่องจากเคยมีการฉาบปูนทับไว้ ต่อมาภาพชัดเจนเมื่อกรมศิลปากรมาบูรณะเมื่อ พ.ศ. 2555 ส่วนผนังด้านนอกเป็นภาพพุทธประวัติและพระเวสสันดรอยู่รอบโบสถ์

เจดีย์ศิลปะล้านช้าง เป็นรูปบัวเหลี่ยมโดยมีองค์ระฆังอยู่ในผังสี่เหลี่ยม องค์ระฆังมีฐาน 3 ชั้น ฐานบัวหงายบัวคว่ำ 1 ชั้น และฐานบัวลูกฟัก 2 ชั้น

อ้างอิง
-------

1. ↑  "วัดเตาเหล็ก ฉะเชิงเทรา จิตรกรรมฝาผนังโบราณสมัยรัชกาลที่ ๓".
2. ↑  "เจดีย์วัดเตาเหล็ก อ.พนมสารคาม จ.ฉะเชิงเทรา". ศูนย์ศึกษาศิลปกรรมโบราณในเอเชียอาคเนย์.[*ลิงก์เสีย*]
**วัดนิลเพชร** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลนิลเพชร อำเภอบางเลน จังหวัดนครปฐม ที่ดินเป็นรูปสามเหลี่ยม อาณาเขต ทิศตะวันออกติดต่อคลองญี่ปุ่นใต้ ทิศตะวันตกติดต่อถนน ร.พ.ช. และ คลองนิลเพชร ทิศใต้ติดต่อถนน ร.พ.ช. และนางประทุมวัน ส่วนทิศเหนือเป็นรูป สามเหลี่ยม

วัดนิลเพชรตั้งวัดเมื่อ พ.ศ. 2468 ได้รับพระราชทานวิสุงคามสีมาเมื่อ พ.ศ. 2497 สาเหตุที่ชื่อว่า "วัดนิลเพชร" เพราะเป็นชื่อของคน 2 คน ที่อพยพเข้ามาอยู่ในที่แห่งนี้ คือ นายนิลกับนายเพชร แต่ยังมีคำบอกเล่ากันมาว่า คนที่บ้านขุนศรีและบ้านบางใหญ่ เรียกท้องที่นี้ว่านิลเพชร แต่ก็ไม่ทราบแหล่งข้อมูลที่แน่ชัด ต่อมามีพระธุดงค์รูปหนึ่งเดินผ่านมาทางบริเวณนี้ สร้างความเลื่อมใสศรัทธาต่อชาวบ้านอย่างมาก ชาวบ้านจึงได้พร้อมใจกันนิมนต์ให้ พระธุดงค์รูปนั้นอยู่จำพรรษา โดยนายโต้งและนางบุญ ประทุมสินธุ์ ได้มีกุศลศรัทธาบริจาคที่ดิน ถวายและดำเนินการจัดสร้างวัดขึ้น เพราะเป็นทำเลที่เหมาะสม เนื่องจากในหมู่บ้านบริเวณนี้ยังไม่มีวัด ในเบื้องต้นได้จัดสร้างศาลาพร้อมด้วยกุฏิสงฆ์จำนวน 2–3 หลัง เพื่อเป็นที่พักอาศัยและต่อมา นายจุ้ย และนายเพลิน ได้บริจาคที่ดินถวายเพิ่มเติมอีก รวมที่ดินของวัดนิลเพชรปัจจุบันนี้ มีจำนวน 33 ไร่

รายนามเจ้าอาวาส
---------------

* พระอธิการอินทร์
* พระอธิการเคน
* พระอธิการดิน
* พระอธิการสนธิ์
* พระอธิการสด
* พระอธิการกุ่น
* พระครูอินทสารสุนทร (โตก อินฺทวนฺโณ) พ.ศ. 2494–2542
* พระอาจารย์สมบัติ อนุจารี พ.ศ. 2544–2548
* พระครูปฐมกิตติวัฒน์ พ.ศ. 2549–

อ้างอิง
-------

1. ↑  "วัดนิลเพชร". สำนักงานคณะสงฆ์ภาค ๑๔.
2. ↑  "วัดนิลเพชร". สำนักงานพระพุทธศาสนาแห่งชาติ.
3. ↑  "วัดนิลเพชร". คลังข้อมูลเก่าเก็บจากแหล่งเดิมเมื่อ 2022-01-31. สืบค้นเมื่อ 2022-01-31.